GiliGold/VAD_KnessetCorpus huggingface dataset:
עודד שריג: אנחנו התכוונו לעשות את היישום בקצב הרבה יותר מזורז אבל כחלק מהדיונים שלנו עם החברות החלטנו להיענות לבקשתן ולפרוס את זה על פני תקופה יותר ארוכה כדי שיהיה להן זמן להתארגן.
ציון פיניאן: לארבע שנים.
עודד שריג: לארבע שנים.
עודד שריג: אנחנו חשבנו שאפשר לעשות את זה בתוך שנתיים, אבל התוצאה הסופית היא ארבע שנים כחלק מההיענות שלנו לדו שיח עם החברות.
עודד שריג: אני חושב שארבע שנים זאת פריסה בהחלט ארוכה ומספקת ואני לא חושב שתהיה השפעה על דמי הניהול.
עודד שריג: אני לא אופתע אם נשב כאן בעוד שנה או שנתיים ונראה שדמי הניהול יותר נמוכים מכפי שאנחנו רואים היום.
שי חרמש: לא התייחסת לכניסת חדשים.
ציון פיניאן: הערות אחרונות לפני סיכום.
רונן סולומון: לא קיבלתי מפרופסור שריג מענה על כמה שאלות ואני גם רוצה לענות לחברת הכנסת רוחמה אברהם.
רונן סולומון: לא קיבלתי תשובה לגבי מה מקובל בעולם מבחינת מנהלי כספים, מה ההון העצמי המקובל מבחינת מנהלי כספים בעולם.
רונן סולומון: לא לקחת ולגזור מחברת ביטוח כאשר חברת ביטוח לוקחת סיכונים על עצמה ויש לה כאן סיכון.
רונן סולומון: זאת שאלה ראשונה עליה לא קיבלתי תשובה.
רונן סולומון: שאלה שנייה עליה לא קיבלתי תשובה.
רונן סולומון: פרופסור שריג מציין שהמטרה להגן על החוסכים, כלומר שאותה חברה מנהלת חס וחלילה לא תעלים את הכסף והכסף ירד לטמיון, אז למה לא קופות ענפיות?
רונן סולומון: קופות ענפיות מנהלים שמונים מיליארד שקלים ואם השמונים מיליארד שקלים אלה ילכו, למי יבואו?
רונן סולומון: גם על זה אני מבקש תשובה.
רונן סולומון: בבקשה, שגם הקופות הענפיות ישימו את אותו הון עצמי.
רונן סולומון: תשובה לחברת הכנסת אברהם לגבי נושא של דמי ניהול.
רונן סולומון: כמו שציינתי אני מייצג את איגוד קופות הגמל בו יש קופות גמל גדולות, בינוניות וקטנות.
רונן סולומון: ברור שבאינטרס של הגדולות לאשר את התקנות כמו שהן כי הן יודעות שתוך שנה-שנתיים-שלוש החברות הקטנות יצאו מהשוק, יקנו אותן והן יגדלו ויגדלו.
רונן סולומון: הן יצליחו לגייס את הכסף.
רונן סולומון: נכון שהכסף צובר תשואה אבל עדיין יש גם עלות לגייס כסף.
רונן סולומון: חברות יצאו החוצה מהשוק וזה אומר שתהיה פחות תחרות ופחות תחרות זה אומר יותר דמי ניהול.
רוחמה אברהם-בלילא: על כל שקל שאתה מביא חסכון לציבור, בכמה אתה ממנף אותו?
רוחמה אברהם-בלילא: כמה אתה מרוויח עליו?
רונן סולומון: לא ממנפים את ההון העצמי.
רוחמה אברהם-בלילא: רוב קרנות הפנסיה היום, מה התשואה שהן עשו נניח בשנת 2011-2010 כתוצאה מעצם החסכון שכל אחד שיושב כאן מעביר אליכם את הכסף?
רונן סולומון: התשואה של כל עמית היא מן הסתם נמדדת באותה קופת גמל או קרן פנסיה בה הוא נמצא.
אלדד תמיר: שיהיה ברור, עד שאתה לא מגיע להיקף של שניים-שלושה מיליארד שקלים, אתה מפסיד כסף, אתה משקיע הון עצמי ולא מרוויח הון עצמי.
אלדד תמיר: אני רוצה לומר דבר אחד בעניין הזה שיהיה ברור.
אלדד תמיר: אפשר להתווכח ואני בפירוש אומר שאין אח ורע לזה בניהול כסף.
אלדד תמיר: זה לא ביטוח.
אלדד תמיר: להערכתי קופות הגמל הן לא מוצר ביטוח במובן המקצועי הטהור של זה.
אלדד תמיר: שימו לב.
אלדד תמיר: אין כאן ביטוח אלא זה ניהול כסף.
אלדד תמיר: זה לא שונה עם כל הרגולציה ממה שקורה בכל דבר אחר.
רוחמה אברהם-בלילא: יש ציבור של חוסכים שמצפה לקבל.
אלדד תמיר: מדברים על תחרות אבל לא תהיה תחרות.
ציון פיניאן: חברת הכנסת רוחמה אברהם, הערה אחרונה ואחרי כן אנחנו מסכמים.
רוחמה אברהם-בלילא: אני רוצה לקבל תשובה כמה זה אמור לעלות לציבור החוסכים בסוגיה של דמי הניהול.
רוחמה אברהם-בלילא: אין ספק שכאשר אני מסתכלת על דוח בכר ותוצאותיו, אני היום לא יודעת לצפות מה יקרה בעוד 10-15 שנים אם אחת החברות תקרוס ותפשוט את הרגל.
רוחמה אברהם-בלילא: מה יקרה לאותו ציבור של מאות ואלפי חוסכים שעלולים למצוא את עצמם, לאחר שכל החיים שלהם הם חסכו, בלי פנסיה.
רוחמה אברהם-בלילא: אני מברכת על כל מהלך שבא להגן על הציבור.
רוחמה אברהם-בלילא: אני לא חושבת שהמהלך הזה מספיק.
רוחמה אברהם-בלילא: אני חושבת שאנחנו צריכים לפתוח את כל הסוגיה הזאת, לדון בה ולראות את כל ההשלכות של דוח בכר שגרם לכל הסוגיה הזאת, בו יש נעלם גדול וזאת יכולה להיות המחאה החברתית החדשה בעוד 10-15 שנים, אם חלילה אחת מהחברות האלה תפשוט את הרגל.
רוחמה אברהם-בלילא: לי אין מענה לתת לציבור הזה.
עודד שריג: היום יש מענה חלקי.
רוחמה אברהם-בלילא: אני לא יודעת אם המהלך שמונח לפנינו כאן הוא מהלך מספק.
רוחמה אברהם-בלילא: יכול להיות שאנחנו צריכים לעשות אותו מהלך רחב יותר וגדול יותר, ובזה אני אתמוך כי כל האינטרס הוא לשמור על ציבור החוסכים שלא ימצא את עצמו ביום שלמחרת, בגיל שהוא כבר לא יכול לצאת לעבודה, ללא יכולת להתקיים בכבוד.
רוחמה אברהם-בלילא: לכן, אדוני היושב ראש, אני לא יודעת אם זה נכון שאנחנו נביא להצבעה עכשיו.
רוחמה אברהם-בלילא: אפשר לדחות את זה ולקיים דיון כדי לשמוע את כל השלכות המהלך הזה, לפרט אותו לגורמים, לדעת מה הסיכונים, כל היתרונות וכל החסרונות של המהלך הזה.
רוחמה אברהם-בלילא: אני הייתי מעדיפה לעשות את זה כך ולא על רגל אחת אחרי רבע שעה של דיון, ואני מתנצלת על שנכנסתי באיחור, כי לדעתי זה לא מספיק זמן לצורך הדיון.
ציון פיניאן: אני מסכם.
ציון פיניאן: ראשית, אנחנו מכניסים להצעת החוק את התיקונים כפי שהציע שאול יהלום.
ציון פיניאן: אני מבין שהצעתו מקובלת על כולם, פה אחד.
ציון פיניאן: שנית, אני מבקש מאגף שוק ההון להיפגש שוב עם הגורמים.
ציון פיניאן: אם תגיעו להסכמה, תהיה הצבעה.
ציון פיניאן: אם לא תגיעו להסכמה, גם תהיה הצבעה.
ציון פיניאן: בכל מקרה, בשבוע הבא אנחנו נתכנס.
רונן סולומון: שיהיו פתוחים לשמוע את ההערות שלנו.
ציון פיניאן: ועדת הכספים תמיד פתוחה.
רונן סולומון: אני מתכוון לאגף שוק ההון.
רוחמה אברהם-בלילא: אני לא אוותר על תשובה לשאלה ששאלתי.
רוחמה אברהם-בלילא: איך הם רואים, כל אחד מהצדדים, את השוק הפנסיוני בישראל בעוד 10-15 שנים כאשר אנחנו מייתרים את הסיכונים בהם אחת החברות פושטת רגל וציבור גדול יישאר ללא חסכונותיו.
ציון פיניאן: הדיון תם ולא נשלם.
שאול יהלום: אדוני היושב ראש, כדי לפטור אותנו, הייתי מבקש שבטיוטא הבאה שתוגש כנראה בשבוע הבא, יהיו התיקונים.
ציון פיניאן: היא תוגש מתוקנת.
משה גפני: על סדר היום תקנות מיסוי מקרקעין (הגדלת ההיצע של דירות מגורים – הוראת שעה) (הארכת התקופה שבסעיף 5(א)(2) לחוק), התשע"ב-2011.
משה גפני: בשעתו חוקקנו את החוק של הגדלת היצע של דירות מגורים.
משה גפני: הייתה הצעת חוק ממשלתית שדיברה על מי שבונה עשר דירות ואנחנו הורדנו את זה לשמונה דירות.
משה גפני: הם הציעו שלושים חודשים ואנחנו הגדלנו את זה ל-36 חודשים.
משה גפני: אמרנו שלשר האוצר תהיה סמכות לבקש הארכה של המועד בשנה נוספת לקבלת הפטור ממס שבח.
משה גפני: בשבוע שעבר אני שוחחתי עם שר האוצר ואמרתי לו שהזמן הוא קצר מדי כדי שאנשים יוכלו לעשות את כל ההליכים ולהתחיל לבנות ולהשתמש בפטור כדי להגדיל את היצע הדירות שזאת מטרת הממשלה וגם המטרה שלנו.
משה גפני: שר האוצר נענה לבקשתי ובאותו יום הוא הוציא את התקנות שמובאות עכשיו לאישור בוועדה.
משה גפני: התקנות האלה מאריכות את המועד בשנה נוספת, את הפטור ממס שבח.
משה גפני: מישהו רוצה להתייחס לזה?
רוחמה אברהם-בלילא: לפני שאני אתייחס לעניין.
רוחמה אברהם-בלילא: לפני כשלושה שבועות ניהלנו דיון דחוף בסוגיה של תקציב הביטחון.
רוחמה אברהם-בלילא: הישיבה התקיימה בקריה בתל אביב, אם זכור לך.
משה גפני: זכור לי.
רוחמה אברהם-בלילא: היום אנחנו מתבשרים על כך שראש הממשלה צפוי להודיע על ביטול הקיצוץ בביטחון ויש לזה השלכות חמורות.
רוחמה אברהם-בלילא: אני לא רוצה להזכיר את תחילת השבוע עם המילה טרכטנברג, אבל אין לי ברירה אחרת אלא להזכיר אותה.
משה גפני: השאלה היא מאיפה יהיה כסף לחינוך.
רוחמה אברהם-בלילא: אני מציעה שתקיים דיון דחוף כדי לראות מה המטרות, האם בכלל יש איזושהי כוונה לעזור בחינוך או לא, והאם נכונה האמירה שאמרתי אותה כבר בתחילת הישיבה, עוד בטרכטנברג, שכל הוועדה הזאת הייתה ועדה שנועדה למוסס את כל הישגי המחאה החברתית שהושגו בקיץ האחרון.
משה גפני: אני נפגש היום עם ראש הממשלה ואני אדבר אתו על זה.
משה גפני: נשמע מה הכיוונים.
רוחמה אברהם-בלילא: אנחנו הראשונים שצריכים לדעת מה קורה.
משה גפני: אם אכן תהיה החלטה כלשהי בנושא של תקציב הביטחון, לכאן או לכאן, אנחנו נקיים את הדיון הזה.
דוד קשני: דוד, מעמותת קול בשכונות ודיור ציבורי.
דוד קשני: שנה זה לא מספיק.
משה גפני: זאת הסמכות שלנו בחוק.
דוד קשני: תבקש יותר.
דוד קשני: שנה עוברת מהר.
משה גפני: זאת הסמכות שיש לנו בחוק.
משה גפני: אנחנו לא יכולים יותר משנה.
משה גפני: אנחנו הארכנו את זה בשנתיים.
משה גפני: זאת אומרת, אפשרות לשנתיים.
רוחמה אברהם-בלילא: אני מבקשת לקבל תוצאות של השנה שעברה כתוצאה מההארכה הזאת כדי לדעת מה זה עשה.
רוחמה אברהם-בלילא: אם אפשר לתת לנו איזושהי סקירה.
משה גפני: יש מישהו שיכול להגיד?
יצחק אהרונוביץ': היו לנו 14 עסקאות עם הפטור הזה.
שגית אפיק: בפטור הספציפי הזה?
יצחק אהרונוביץ': 14 עסקאות.
יצחק אהרונוביץ': חסכון במס הנישומים של כ-5 מיליון.
יצחק אהרונוביץ': אבל אין לי עדיין את החודש וחצי האחרונים.
יצחק אהרונוביץ': אני מתאר לעצמי, - היות שהיה חוסר ודאות האם זה יוארך בעוד שנה או לא יוארך בעוד שנה – שהיו עוד.
יצחק אהרונוביץ': אני לא אומר עוד עשרות עסקאות אבל היו עסקאות בשבועות האחרונים אלא שהם עדיין לא דווחו לנו.
רוחמה אברהם-בלילא: כמה זה עזר לציבור?
רוחמה אברהם-בלילא: חמישה מיליון שקלים רוחבי?
יצחק אהרונוביץ': חמישה מיליון שקלים, זה בעצם החישוב שלנו שאנשים חסכו במס בגלל שהם השתמשו בזה.
יצחק אהרונוביץ': אנחנו מדברים על 14 עסקאות בכל רחבי הארץ.
משה גפני: כמה יש בכלל מכל הנושא של הפטור ממס?
יצחק אהרונוביץ': בדירות מגורים יש לנו כמות הרבה יותר גדולה.
משה גפני: הסבה של דירות משרדים.
יצחק אהרונוביץ': משרדים, עדיין עסקאות בודדות.
יצחק אהרונוביץ': בדירות מגורים אנחנו מדברים על מעל אלף שהשתמשו בזה.
יצחק אהרונוביץ': זאת הוראת שעה עד סוף 2013.
יצחק אהרונוביץ': אפשר למכור שתי דירות מגורים נוספות בפטור.
יצחק אהרונוביץ': שם יש כמויות יותר גדולות.
יצחק אהרונוביץ': אני יכול לתת לוועדה את המספרים המדויקים תוך כמה ימים אבל הייתה לנו כמות גדולה, לדעתי יותר מאלף.
משה גפני: דירות, אתה אומר אלף.
יצחק אהרונוביץ': דירות מגורים.
יצחק אהרונוביץ': לדעתי מעל.
משה גפני: משרדים, מעט.
יצחק אהרונוביץ': משרדים בינתיים מעט.
יצחק אהרונוביץ': בפטור הזה, אמרתי, היו לנו 14 עסקאות.
שגית אפיק: היו הרבה יותר יחידות דיור בכל עסקה.
ורד אולפינר: המינימום הוא שמונה והיו הרבה יותר.
שי חרמש: זה בערך תואם את הציפיות שלנו, שידענו שלא יצא מזה כלום.
רוחמה אברהם-בלילא: אני רוצה שזה יירשם בפרוטוקול.
רוחמה אברהם-בלילא: אם זה לא הניב תוצאות כפי שצפיתם – אני לא הייתי בדיון הקודם – לגבי המשרדים, כן הייתי רוצה שזה יירשם בפרוטוקול מה הצפי שלכם כשאתם באים ואומרים שאתם רוצים להמשיך לאשר את זה בשנה נוספת.
רוחמה אברהם-בלילא: אני מניחה שזאת הטבה נוספת אבל השאלה היא האם לא צריך להרחיב את ההטבה הזאת כדי לגרום למצב בו יש יותר אנשים.
משה גפני: אני אגיד לך מה עמדתי אותה אמרתי כל הזמן.
משה גפני: אני בעד, אפילו בשביל ה-14 עסקאות.
ורד אולפינר: אלה הרבה יחידות.
רוחמה אברהם-בלילא: 14 של שמונה.
ורד אולפינר: של מינימום שמונה.
שי חרמש: רוחמה, אלה מאה דירות בכל הארץ בשנה.
רוחמה אברהם-בלילא: את זה אתה אומר בחישוב מהיר.
ורד אולפינר: זה מינימום שמונה.
ורד אולפינר: זה הרבה יותר מזה.
יצחק וקנין: אולי תסבירי לנו מה זה 14 ושמונה.
משה גפני: אולי קודם נעשה סדר.
משה גפני: אם אפשר שמישהו יאמר על מה אנחנו מדברים.
משה גפני: עשינו סדרה של חוקים ואני אמרתי, ואני חוזר ואומר, שאני תומך בחוקים.
משה גפני: כל חוק שיקדם את הנושא של הדיור אפילו במעט, אני בעד.
משה גפני: העברנו כאן ואני חושב שהעברנו את זה פה אחד.
משה גפני: אבל לא יעזור כלום, אם משרד האוצר לא יכניס יד לכיס כדי לממן דירות ציבוריות, כדי לממן משכנתאות מסובסדות וכולי, אם זה לא יהיה, לא יהיה פתרון לעניין.
משה גפני: מי יכול להגיד דברים מדויקים?
משה גפני: העסקאות האלה של מינימום שמונה דירות, מדובר על 14 עסקאות, כמה דירות יש ב-14 העסקאות האלה?
משה גפני: האם מישהו יודע להגיד?
משה גפני: כמה דירות יש בכל הפטורים שנתנו?
משה גפני: הפטור ממס רכישה, הנושא של מס שבח וכל הדברים שעשינו.
משה גפני: לגבי דירות המשרדים אני מבין שאין כמעט עסקאות כאלו.
משה גפני: אין לי טענות אבל החברים רוצים לדעת את הנתונים.
ורד אולפינר: אני רוצה להזכיר לוועדה שבזמנו העברנו חקיקה במסגרת הוראת השעה בה נקבעו שני מסלולים.
ורד אולפינר: מסלול ראשון היה לעודד מכירת דירות, ואלו שני הפטורים הנוספים שנתנו למי שמוכר דירות עד שווי של 2.2.
ורד אולפינר: אלה הדירות הקטנות שיצאו לשוק ושי פירט את כמות היחידות שנמכרו בינתיים.
ורד אולפינר: לזה עשינו בשלב מאוחר יותר תיקון והוספנו את דירות המשרד.
ורד אולפינר: במקביל הייתה חקיקה לעידוד מכירת קרקע שמיועדת לבניית שמונה יחידות ומעלה, בנייה רוויה.
ורד אולפינר: ההקלה באה וקבעה שבמקום שיהיה חישוב מס ליניארי שיכול להגיע לכדי ארבעים פלוס אחוזים, אותה אוכלוסייה תשלם את מס רווחי הון, מס שבח, שהיה עשרים אחוזים ונכון לשנה הבאה הוא יהיה 25 אחוזים כפי שאושר כאן בוועדה.
ורד אולפינר: מכמות הפניות שאנחנו מקבלים – גם במחלקה המקצועית במסגרת פניות להחלטות מיסוי, שזה טרום עסקה – יש התעניינות מאוד מאוד גדולה.
ורד אולפינר: היו הרבה שאלות פרשניות של החוק שכולן נענו.
ורד אולפינר: אנחנו הוצאנו הוראה מבהירה שכדי לשחרר כמה שיותר וכמובן כדי שהשוק יהיה באיזושהי ודאות, ויש התעניינות גדולה.
ורד אולפינר: שוק הנדל"ן גם לא עובד כל כך מהר.
ורד אולפינר: שנה זה לא הרבה זמן.
ורד אולפינר: בהחלט ה-14 עסקאות שהיו, אם נכפיל את זה בשמונה, זה המינימום כי היו הרבה מאוד עסקאות שהן למעלה משמונה יחידות.
ורד אולפינר: היו עסקאות של עשרים יחידות.
ורד אולפינר: זאת אומרת, זה יוציא לשוק בתוך 36 חודשים - אני מזכירה לוועדה שניתנה תקופה של 36 חודשים לבנות – לא מעט דירות.
רוחמה אברהם-בלילא: אם יש לך מאה לשנה, אלה 300 דירות.
ורד אולפינר: זה מינימום מאה לשנה.
דוד קשני: האם זה יוריד את מחיר הדיור?
דוד קשני: אתם עובדים על האנשים.
דוד קשני: האם זה הוריד את מחיר הדיור?
משה גפני: עם כל הכבוד, לא מתערבים באמצע.
משה גפני: אתה רוצה רשות דיבור, תקבל רשות דיבור, אבל אני מבקש לא להתערב באמצע.
משה גפני: אנחנו ביקשנו לדעת נתונים.
משה גפני: גברת אולפינר, ביקשנו לדעת נתונים.
משה גפני: את החוקים אנחנו יודעים, אנחנו העברנו אותם.
משה גפני: בניגוד לעמדתכם, אנחנו ביקשנו אורכה נוספת של שנה.
משה גפני: בניגוד לעמדת
משה גפני: כם אנחנו הורדנו את זה לשמונה דירות ולא עשר דירות.
משה גפני: כם אנחנו הארכנו את זה לבנייה של 36 חודשים.
משה גפני: אל תיקחו לנו כל הזמן את הקרדיט.
משה גפני: אם את רוצה לדבר בשם ועדת הכספים, אני ממנה אותך.
משה גפני: גם ראש הממשלה התהדר בפטור ממס רכישה, אבל כמה הייתי צריך להילחם אתכם כדי להכניס את הפטור ממס רכישה.
משה גפני: כל מה שהוספנו, גם אז המספרים לא מבהילים.
רוחמה אברהם-בלילא: גם עכשיו הם לא מבהילים.
משה גפני: אני מדבר על עכשיו.
רוחמה אברהם-בלילא: לכן אני דורשת אדוני שאם אנחנו מקלים בתקנות הללו, אולי אנחנו צריכים לעשות חשיבה מחודשת ולהקל בהן עוד.
רוחמה אברהם-בלילא: אנחנו מאשרים משהו שלא הוכיח את עצמו?
רוחמה אברהם-בלילא: אם אנחנו עושים שינוי, אז בוא נלך על שינוי.
יצחק וקנין: אני מוכן שיפתחו את הפרוטוקול ויכולים להעיד אנשים שישבו כאן שאמרתי שבנושא המשרדים הם יהיו באפס עסקאות.
יצחק וקנין: אמרתי את זה ואפשר לראות את זה בפרוטוקול.
יצחק וקנין: לגבי העסקאות של הפרטיים, ידעתי שזה יצליח ואנשים כן ימכרו את הבתים.
יצחק וקנין: במשרדים, אמרתי בצורה מפורשת, שלא ימכרו בית אחד.
יצחק וקנין: אני חוזר לדבריו של היושב ראש.
יצחק וקנין: דעו לכם, אתם יכולים להעלות חיוך על הפנים, אבל מה שהוא אומר, כולנו אומרים כל הזמן.
יצחק וקנין: אם הממשלה לא תכניס את היד לכיס, המשבר הזה ימשיך.
יצחק וקנין: רבותיי, אין פתרון.
יצחק וקנין: מה שאתם עושים בתחבורה – אני חוזר ואומר את זה כל הזמן – אתם משקיעים 28-30 מיליארד בחמש שנים, אבל תשקיעו אותם בשיכון.
יצחק וקנין: זאת פצצה חברתית ואני אומר את זה כל הזמן.
יצחק וקנין: אתם רוצים שאולי עוד פעם תתחיל הפגנה.
רוחמה אברהם-בלילא: זה שוב אקמול לחולה סרטן.
יצחק וקנין: גם אם שר הבינוי והשיכון עם כל מה שהוא עושה, גם אם יהיו יותר עסקאות ויותר בנייה, עדיין אנחנו בחוסר גדול מאוד.
יצחק וקנין: אני רואה את זה בפריפריה, היכן שאני גר.
יצחק וקנין: אין דירות אפילו להשכרה.
יצחק וקנין: המחירים לא ירדו לא בשכירות ולא בקנייה.
יצחק וקנין: מישהו צריך להבין שיש כאן משבר עמוק.
יצחק וקנין: מה שאתם עושים בתחבורה, 28 מיליארד, חלקו את זה כל שנה.
יצחק וקנין: חבר'ה, חבל, אנחנו טוחנים מים.
שי חרמש: ברשותכם, הכתובת לא כאן.
רוחמה אברהם-בלילא: הכתובת בוועדת הכלכלה כי שם הוא שוב יקיים דיון על הדיור הציבורי ויזכה לכותרות שהוא לא עשה שום דבר.
שי חרמש: הכתובת לא נמצאת כאן מסיבה פשוטה.
שי חרמש: הכתובת היא לא האנשים שנמצאים כאן.
שי חרמש: האנשים שנמצאים כאן
שי חרמש: בסך הכול נענו לאיזושהי הצעה בשנה שעברה כשהציפיות הלמו את המימוש.
שי חרמש: היה ברור לגמרי ששום דבר לא יכול להתחרות בתשואה של משרדים.
שי חרמש: זה היה ברור מראש.
שי חרמש: אגב, אמרתי לפרוטוקול ששום הצעה לא יכולה להתחרות עם תשואה במשרדים.
שי חרמש: אף אחד לא יוותר על האפשרות להשכיר משרד ולתת אותו למישהו כדירה.
שי חרמש: זאת אומרת, מה שקרה כאן, זה משהו שידענו שיקרה.
שי חרמש: הכתובת צריכה להימצא בהגדלת ההיצע, הכתובת צריכה להימצא בהוזלת מחירי הקרקע, הכתובת צריכה להימצא ביצירת דירות חדשות נוספות כי מה שנמצא כאן מזכיר את אותה בדיחה על המג"ד ובדיוק נכנסה מירי רגב, לשעבר דוברת צה"ל.
שי חרמש: כל פעם שאני רואה את החוק הזה, אני נזכר באותה בדיחה על המפקד שקרא לחייליו ואמר להם שיש לו ידיעה טובה וידיעה רעה.
שי חרמש: הידיעה הטובה היא שמחליפים גרביים והידיעה הרעה היא שמחליפים אחד עם השני.
שי חרמש: זה מה שקרה כאן.
שי חרמש: יש לי עוד בדיחה אחת שרק חרדים יבינו אותה.
שי חרמש: יהודי הלך לכותב קמעות וביקש ממנו לכתוב לו קמע.
שי חרמש: הוא כתב לו: הא, הא, הא, פה, פה, נון.
שי חרמש: הספרדים כאן לא יבינו את האמור.
שי חרמש: כלומר, בתרגום, לעזור זה לא עוזר.
ציון פיניאן: יש לי בדיחה שרק מרוקאים יבינו אותה.
שי חרמש: להזיק, זה לא מזיק.
שי חרמש: לעזור, זה לא עוזר.
שי חרמש: זה בדיוק החוק כאן.
שי חרמש: החוק הזה לא מזיק לאף אחד, לא עוזר לאף אחד וטוב שיהיה.
משה גפני: אני מסכם את הדיון המרתק והמעניין הזה.
משה גפני: החוק הוא חוק ואנחנו תומכים בו.
משה גפני: אני חושב שצריך לעשות כל מה שנעשה.
משה גפני: העיקר מה שצריך לעשות, אלה לא החוקים האלה.
משה גפני: אתם באמת לא הכתובת והטענות הן לא נגדכם.
משה גפני: יש כאן מדיניות שבשנה הבאה הולך להיות סיפור לא פשוט מכיוון שאנחנו בקיצוצים.
דורון קופמן: אפשר להתייחס?
משה גפני: במשפט.
רוחמה אברהם-בלילא: שנה הבאה, היא כבר כאן.
משה גפני: בימים הקרובים את תראי את זה.
דורון קופמן: מאריכים בשנה את הוראת השעה הזאת אבל יש תמ"א 38(2) שגם היא נועדה לתת את אותו הדבר והוראות הפטור לגביה עדיין לא קיימות בכלל.
ורד אולפינר: יש הוראות פטור.
דורון קופמן: זה קשור לנושא של הדיור וכדומה.
משה גפני: מישהו מהנוכחים כאן מכיר את זה?
ורד אולפינר: ודאי.
דורון קופמן: תמ"א 38(2) זה להריסה ובנייה מחדש.
דורון קופמן: הורסים ובונים.
ורד אולפינר: יש פטור בחוק מיסוי מקרקעין.
ורד אולפינר: זה לא נושא הדיון היום.
ורד אולפינר: הרבה מאוד עסקאות יוצאות לדרך בפטור מלא לדיירים.
דורון קופמן: לא בתמ"א 38(2).
ורד אולפינר: בתמ"א 38(2).
ורד אולפינר: תבדקו ותראו.
משה גפני: אתם יכולים אחרי הישיבה לדבר אתה?
משה גפני: את יכולה לדבר אתם?
ורד אולפינר: בשמחה.
משה גפני: אם יש בעיה, תחזרו אלי.
משה גפני: היא מלאת רצון לפתור את הבעיה.
ורד אולפינר: נכון.
משה גפני: אנחנו מצביעים על אישור תקנות מיסוי מקרקעין (הגדלת היצע של דירות מגורים – הוראת שעה) (הארכת התקופה שבסעיף 5(א)(2) לחוק), התשע"ב-2011
משה גפני: בעד אישור התקנות – פה אחד
משה גפני: אנחנו עוברים לסעיף השני בסדר היום.
משה גפני: על סדר היום אישור מוסדות ציבור לעניין סעיף 46 לפקודת מס הכנסה (רשימה שסימנה 08459311).
משה גפני: מונסנגו, בבקשה.
יהודה מונסונגו: אני מתכבד להביא לוועדה את הרשימה שמונה ארבעים מוסדות.
יהודה מונסונגו: מבחינתנו הומלצו לעניין סעיף 46, אושרו על ידי מנהל רשות המסים ושר האוצר וכעת הרשימה מובאת לאישורכם.
רוחמה אברהם-בלילא: סליחה, אני לא מבינה.
רוחמה אברהם-בלילא: יופי, מונחת לפנינו רשימה אבל דקה לפני שאנחנו פותחים בדיון אם לאשר אותה או לא, תסביר לי מה זה.
יהודה מונסונגו: סעיף 46 זאת הטבת מס שניתנת למוסדות ציבור והיא מאפשרת החזר חלקי לתורם.
יהודה מונסונגו: אם זה יחיד, הוא יכול לקבל החזר של 35 אחוזים על התרומה שלו לאותו מוסד ציבורי.
יהודה מונסונגו: אם זאת חברה, החברה מקבלת החזר בגובה מס החברות, 25 אחוזים.
יהודה מונסונגו: בעצם זה תמריץ לתורמים לתרום דווקא לגופים האלה.
רוחמה אברהם-בלילא: איך נבחרים הגופים האלה?
יהודה מונסונגו: הם צריכים לעמוד בקריטריונים.
רוחמה אברהם-בלילא: כמה גופים יש בסך הכול?
יהודה מונסונגו: כיום יש קרוב ל-5,000.
רוחמה אברהם-בלילא: איך אתה בוחר את הארבעים?
יהודה מונסונגו: הם מגישים אלינו בקשה, היא נבדקת, אנחנו רואים שעומדים בקריטריונים שבחוק.
רוחמה אברהם-בלילא: יש ארבעים לשנה?
יהודה מונסונגו: מה פתאום?
יהודה מונסונגו: חס ושלום.
יהודה מונסונגו: כל חודש אנחנו מגיעים לכאן.
רוחמה אברהם-בלילא: אין הגבלה?
משה גפני: מי שעומד בקריטריון, הוא חייב לקבל אותו.
משה גפני: הוא בודק את הקריטריון.
משה גפני: יש עוד שאלות לחברי הכנסת?
יהודה מונסונגו: יש ניהול תקין.
משה גפני: למה הוא לא מגיע?
יהודה מונסונגו: הוא באיחור, אבל הוא ביקש להודיע שמבחינתו אין שום בעיה.
משה גפני: אנחנו מצביעים על אישור מוסדות הציבור לפי הרשימה שאמר יהודה מונסנגו ושהביא לנו שר האוצר עם המספר שהקראתי.
משה גפני: בעד אישור מוסדות ציבור – פה אחד הבקשה אושרה
משה גפני: ביום רביעי יש הצעת חוק שעוסקת בעניין הזה.
משה גפני: אני עושה הפסקה עד 10:00 כי שר האוצר מחפש אותי דחוף ואז נמשיך בסדר היום.
משה גפני: על הדיווח המקוון.
משה גפני: אם היית תופסת אותי פעם אחת בשנתיים וחצי שאני כאן שויתרתי על משהו ציבורי בגלל משהו סקטוריאלי שקיבלתי, את מקבלת ממני מיליון דולר.
משה גפני: פניות מספר 637 עד 639 – ייעוץ בנושא רוחב.
משה גפני: פניות מספר 879 עד 881 -
אורי גבע: מדובר בפניית סוף שנה לתגבור משרד החוץ.
אורי גבע: אנחנו מתגברים אותם לשם פעולות שונות שמבצעים בחוץ לארץ.
מגלי והבה: איזה פעילויות חדשות?
מגלי והבה: הרי השר לא הולך לשום מקום וניהול משא ומתן אין.
מגלי והבה: שגרירויות חדשות אין.
אורי גבע: ביקשתי מנציגי משרד החוץ לבוא לכאן ולתאר את התוכנית.
מגלי והבה: תנו לעניים כסף ולא לליברמן.
אורי גבע: נציגי משרד החוץ מתעכבים מעט ואני מבקש, אם אפשר, להעביר את הפניות להמשך הישיבה.
אורי גבע: הם יבואו ויסבירו את הפניות.
משה גפני: אם לא מאשרים היום, הלך הכסף.
אורי גבע: הם יבואו.
אורי גבע: הם בדרך לכאן.
רוחמה אברהם-בלילא: איפה המפכ"ל?
רוחמה אברהם-בלילא: הוא הגיע?
משה גפני: המפכ"ל דיבר אתי.
רוחמה אברהם-בלילא: והסכמת שהוא לא יבוא?
משה גפני: אני העברתי את ההעברות בלי שהוא דיבר אתי.
משה גפני: אין לי תיק במשטרה.
משה גפני: בינתיים כמובן.
משה גפני: הכול בינתיים.
משה גפני: הכול זמני כאן.
אורי גבע: כמו שאמרתי, נציגי משרד החוץ בדרך.
אורי גבע: הם מתעכבים מעט.
משה גפני: נעבור הלאה.
משה גפני: שמישהו יגיד לקואליציה שאם לא מביאים לכאן חברים, אין השבוע העברות.
משה גפני: אם השבוע הפניות לא יאושרו, הלך עלינו.
משה גפני: לו הייתי אופוזיציה.
רוחמה אברהם-בלילא: אני חושבת שבאיזשהו אופן אנחנו מתנהלים כאן במידה מסוימת באחריות הרבה יותר מהממשלה הנוכחית.
משה גפני: כשאני הייתי באופוזיציה, יושב ראש הוועדה לא היה גפני.
משה גפני: פנייה מספר 897 - כפרי סטודנטים.
מעין נשר: הפנייה נועדה להעביר סך של 6.5 מיליון שקלים בהרשאה להתחייב לפעילות כפרי סטודנטים בחטיבה להתיישבות על מנת להתאים את קצב ההרשאות למזומן.
מעין נשר: הייתי כאן בשבוע שעבר על מנת לתת הרשאה של 4.5 מיליון לפעילות החטיבה עבור כפרי סטודנטים בתקציב ההרשאות.
מעין נשר: תקציב ההרשאות צריך להתאים לתקציב המזומן בתקנה.
רוחמה אברהם-בלילא: מה זאת הפעילות הזאת?
מעין נשר: פעילות כפרי סטודנטים היא פעילות של עמותת אילים.
מעין נשר: העמותה מפעילה כפרי סטודנטים באזורי הפריפריה בנגב ובגליל.
מעין נשר: הרעיון של כפר סטודנטים הוא שיש איזושהי תמיכה של העמותה למגורים ולפעילויות, מגיעים סטודנטים שמתקבלים לתוכנית והם גרים באזורים הפחות טובים, למשל בדימונה, בשכונות הקשות בקריית שמונה ויש עוד הרבה דוגמאות.
מעין נשר: אחרי שהם מסיימים את הלימודים, השאיפה שהם יישארו בקהילות באזורים החלשים ויחזקו את הקהילה הקיימת.
מעין נשר: הסטודנטים שמתקבלים אמורים להיות מאוכלוסיות חזקות וזה על מנת לעשות סוג של אינטגרציה בתוך הקהילה ולחזק את הקהילות.
מעין נשר: יש הצלחות מאוד גדולות.
מגלי והבה: באיזה מקומות?
מעין נשר: למשל דימונה וקריית שמונה.
משה גפני: בעד אישור פנייה מספר 897 – פה אחד הפנייה אושרה פנייה מספר 898 – רשות האוכלוסין וההגירה
אלי אלפסי: מדובר בתקנות שכר לסוף שנה.
משה גפני: בעד אישור פנייה מספר 898 – פה אחד הפנייה אושרה פניות מספר 899, 901, 904 ו-905 - הגמלאות של המשטרה.
משה גפני: תסבירו מה אתם רוצים מאתנו.
אורן הלר: מדובר בכיסוי גירעונות שכר של המשטרה בסך 205 מיליון שקלים לשכר וגמלאות עבור המשטרה.
משה גפני: מתי יהיה ההסכם על גמלאי המשטרה?
קריאה: אין קשר בין הפנייה לזה.
משה גפני: הבנתי שאין קשר.
משה גפני: שאלתי מתי יהיה הסכם.
קריאה: בקרוב מאוד.
משה גפני: בעד אישור פניות מספר 899, 901, 904 ו-905 – פה אחד הפניות אושרו לא מגיע למשרד לביטחון פנים.
משה גפני: אני מצביע רק בגלל העובדים, בגלל השוטרים, בגלל הגמלאים, בגלל הסוהרים.
משה גפני: לא מגיע למשרד לביטחון פנים.
משה גפני: דרך אגב, המפכ"ל רצה לבוא.
משה גפני: דרך אגב, הוא נמצא כאן בבניין.
משה גפני: הוא דיבר אתי אתמול בלילה.
משה גפני: הוא איש נחמד.
רוחמה אברהם-בלילא: אף אחד לא אמר שהוא לא נחמד.
משה גפני: פנייה מספר 903 -
רוחמה אברהם-בלילא: הם לוקחים מחוק הבטחת הכנסה.
רוחמה אברהם-בלילא: מה שקורה כאן, זאת פשוט שערורייה.
רוחמה אברהם-בלילא: לא מספיק שאנחנו מקבלים את הפניות מעכשיו לעכשיו, אלא מגיעים לכאן אנשים שלא יודעים להסביר את הפניות.
משה גפני: אני מדלג.
משה גפני: פניות מספר 945 ו-946 – אזרחים ותיקים
קרינה קליגר: המשרד לאזרחים ותיקים.
קרינה קליגר: הפנייה התקציבית נועדה לתגבור סך של 7,500 אלפי שקלים לתקציב המשרד לאזרחים ותיקים עבור תוכניות סיוע לקשישים שכוללות בין היתר את התוכנית הבין משרדית הרב-שנתית ותוספת תקנים למערך השירות הלאומי.
מגלי והבה: מה זה מערך השירות הלאומי?
מגלי והבה: מה אלה התקנים האלה?
קרינה קליגר: המשרד מפעיל פרויקט גדול בנושא של בני/בנות שירות לאומי בכלל המגזרים.
קרינה קליגר: בני ובנות שירות לאומי מגיעים לבתי הקשישים ומסייעים להם.
משה גפני: בעד אישור פניות מספר 945 ו-946 – פה אחד הפניות אושרו פניות מספר 947 עד 952 – משרד המשפטים
אייל אביטל: הפנייה נועדה למימון הוצאות השכר במשרד המשפטים, בכל היחידות.
משה גפני: מה זה שכר?
משה גפני: אין שכר בתקציב המדינה?
אורי גבע: התקציב נקבע ונבנה בקיץ 2010.
אורי גבע: מאז נערכים שינויים גם במצבת כוח האדם וגם במיקום כוח האדם ובהרכבו שלא היו ידועים בעת אישור התקציב.
משה גפני: אתם מורידים ממשרד החוץ.
רוחמה אברהם-בלילא: הם מורידים ממשרד החוץ ומשרד החוץ לוקח ממשרד החקלאות שלוקח ממשרד הגמלאים שלוקח ממשרד הרווחה שלוקח מהכי מסכנים.
משה גפני: מורידים מבניית בתי משפט.
משה גפני: מורידים מנציבות שוויון זכויות.
אייל אביטל: אדוני, אני אשמח להסביר.
אייל אביטל: נמצא כאן גם מנהל אגף תקציבים של משרד המשפטים.
אייל אביטל: אני מזכיר לאדוני שבמהלך השנה היה לנו סכסוך עבודה מאוד דרמטי ומתוקשר עם הפרקליטים.
משה גפני: זה הנושא של השכר?
אייל אביטל: זה לא הנושא העיקרי אבל זה חלק מהדברים בגללם נקלענו למצוקה.
משה גפני: הפנייה הזאת היא רק על שכר?
אייל אביטל: זה שכר שמשולם בפועל.